Publication: Magyar Közlöny
Issue: MK-2000-24 (Year: 2000, Number: 24)
Era: 1990-2004
Section: szóló 1978. évi IV. törvény (a továbbiakban: Btk.)
Paragraph Index: 79

4. § Az R. a következő 7/A—7/C. §-sal egészül ki: „7/A. § Ha a büntetés-végrehajtási bíró az elítéltet a büntetés fele részének letöltése után nem bocsátja feltételes szabadságra, a bv. intézet a szabadságvesztés végrehajtási fokozata szerint a Btk. 47. §-ának (2) bekezdésében foglalt megkülönböztetésnek megfelelően megállapítja a feltételes szabadság új esedékességi időpontját, és az új határnapnak megfelelően tesz előterjesztést a büntetésvégrehajtási bíróhoz. 7/B. § (1) Ha az elítélt esetében több szabadságvesztést kell végrehajtani, és összbüntetésbe foglalásnak nincs helye vagy az nem történt meg, a feltételes szabadságra bocsátás esedékességét valamennyi szabadságvesztés esetén meg kell állapítani, amelynél azt a bíróság ítéletében nem zárta ki. A feltételes szabadságra bocsátás tárgyában tett előterjesztésen fel kell tüntetni a végrehajtott és a végrehajtásra váró szabadságvesztések adatait is.

Source: https://magyarkozlony.hu/hivatalos-lapok/90fa65203a182334445b4f5ab41ee14c894c98ea/dokumentumok/82c2557cc9ef82d003cfd3d7103f1fbef2b07b10/letoltes